
JUNCKERS BØGEPARKET 


— glat og elegant tiledanssee 


%odin har 1en af sine samtaler med sin tyske ven Paul Gsell forkla- 
et ham, at han altid i sine skulpturer stræbte mod at se dem som 
fremspring af en indre masse", søgte, ,,1 hver af torsoens eller 
ommernes former at se spillet af knogleneller musklen, som udvikler 
ig 1 dybden under huden". ,,Jeg søger", siger Rodin, ,,at lade 


tine figurer udfolde sig indefra og udefter som selve livet.” 


f'odelfotografi 

Perspektiv set fra Smedelinien 


Udstillingsbygning for kunstindustri 


'Tilkendt Akademiets mindre guldmedaille 1952 
Af arkitekt M.A.A. Finn Monies 725.91 


Ved udformningen af et udstillingsanlæg må man søge en fællesnævner, en kerne i 
udstillingsideen. Fælles for alle udstillingerne er rummene og inventaret, og det er 
således disse, der er projektets grundlag, og modulet i hele planlægningen. 
Udstillingerne kan tænkes at rumme alle varianter i kunstudstillingsverdenen, som 
f. eks.: ny og gammel kunstindustri, maleri, skulptur, arkitektur, byplan, industrial 
design, grafik, teaterkunst, typografi, glasmaleri, videnskabelige emner, indenlandsk, 
udenlandsk, konkret, abstrakt, kort sagt alt mellem himmel og jord. 


Udstillingsinventar 

Inventaret er et middel, et redskab til en bedre fremstilling og en forstærket forståelse 

af de udstillede genstande. Det er samtidig en del af bygningen, og sammen med denne 

er det ,,billedets ramme". Giersing siger i sin lille bog ,,om kunst": ,,Rammens kant 

er billedets stærkeste virkning". Det er kompositionens og farvens begrænsning, der 

skaber billedets spænding, dets dynamik. 

Udstillingsobjekter får deres spænding og slagkraft, deres krav på interesse gennem 

deres relation til omgivelserne. 

Denne skabes af tre af hinanden gensidigt afhængige forhold: rummet, farven og lyset. 

Den rumlige begrænsning er blot en 3-dimensional fortolkning af Giersings ord om 

rammens virkning. Men såvel udstillingsgenstanden som rummet selv kan yderligere 

uddybes gennem såvel farven som lyset. Farver har et specifikt karaktertræk, der kan 

benyttes i dette øjemed, idet de foruden at rangere fra varme til kolde farver og fra 

lette til tunge farver (hvid til sort), også forekommer nærmere og fjernere, eftersom 

de er varme eller kolde. Øjet akkomoderer ikke ens på forskellige farver, anbragt i 

samme afstand fra øjet. Rødt får øjet til at akkomodere på fjernere afstand end f. eks. 
blåt, hvilket får den røde farve til at synes nærmere end den blå. 

Den nonfigurative maler Piet Mondrian har arbejdet med kompositioner, hvor han 

foruden sort og hvidt kun anvender rød, gul og blå og med disse enkle farver i ganske 

enkle billedkompositioner skaber en sjælden rumfornemmelse. 

Således kan farven også i udstillingsøjemed variere rumformen, indskrænke og udvide 

den og i forbindelse med udstillingsobjektet skabe den rytme og dynamik, der appel- 

lerer til beskueren. 

For udstillingslokaler, der skal bruges til mange forskellige formål — hvert udstillings- 

objekt må i virkeligheden betragtes som et formål for sig — er flexibiliteten af de tre 

ovennævnte krav om rum, farve og lys afgørende. Alle tre karakteristika vil altid på 

en eller anden måde være repræsenteret, og mulighederne vokser meget hurtigt med 

antallet af enheder, under een forudsætning: at samtlige komponenter frit kan kombi- 
neres med hinanden. 

På dette grundlag er det nærliggende at udforme udstillingsinventaret som et slags 
byggesæt, et meccano, hvor hver enkelt del er baseret på nogle få grundmål, der knytter 
sig til de menneskelige brugsmål, borde, montrer, dørhøjder og -bredder, synsvinkler, 


samt rent praktiske mål for flader og stænger. 

Fagade mod syd 


Fagade mod nord 


Planformen 

Planen bør give publikum de bedste muligheder for selv at lægge en disposition for 
besøget, uden derfor at forlade udstillingen med en beklemmende fornemmelse af ikke 
at vide, om man har set det hele. 

Det er vigtigt, at intet rum er gennemgangsrum. 

Gennemgangsrum har væsentligt forringede opdelingsmuligheder og giver ikke publi- 
kum følelsen af i ro at kunne hellige sig udstillingsmaterialet uden at forstyrres af 
gennemgående trafik. Konsekvensen heraf er korridor-planen, enten omkring en 
lukket gård, langs en forhal eller den ,,vertikale korridor", trappen, der giver adgang 
til forskellige etager. Korridor-planen giver dog som oftest vanskelig oversigt, lange 
»rundture”" og kan derfor også være trættende. 

Le Corbusier og Frank Lloyd Wright er i deres museumsprojekter, henholdsvis ,,le 
musee d'une croissance illimité" og Guggenheim museet, der nu er under opførelse 
i New York, begge nået til en spiralformet plan som en stiliseret korridorplan. Cor- 
busiers spiral er todimensional og flexibel, Wrights tredimensional. Mangelen på 
opdeling, den uafbrudte spadseretur, og først og fremmest kunstværkernes manglende 
relation til et endeligt, sluttet rum drager dog i nogen grad fordelene ved denne plan- 
form i tvivl. 

Den helt forenklede konsekvens heraf er centralplanen med et centralrum i midten 
og alle udstillingsrummene udstrålende herfra. Det giver korte ganglinier, god over- 
sigt og sluttede udstillingsrum. Publikum kan vælge de afdelinger, de ønsker at se 
og samtidig være orienterede om, hvad de lader ligge. 

Plan og fagade I : 1000 

Udstillingssal Snit i udstillingssal 


Finn Monies: Udstillingsbygning for kunstindustri. 71/kendt Akademiets mindre guldmedaille 1952. Fagade 1:1000, snit 1 : 500 


I anlæggets hoveddisposition fordeler bygningerne sig i overensstemmelse med pro- 
grammets tre hovedpunkter: — de egentlige udstillingsbygninger på grundens ,,tyngde- 
punkt" — restaurant, mødelokaler og foredragssal langs grundens nord-vestside trukket 
frem mod Grønningen — den ,,permanente" udstilling som et bindeled mellem de to 
førstnævnte afdelinger, og således placeret, at indgangen let kan fange forbipasserende 
på Grønningen og Bredgade. Ved denne placering af anlæggets tre hovedgrupper med 
den ,,permanentef som en variabel ,,;mellemproportional'f mellem de to øvrige grup- 
per opnås en rationel sammenhæng mellem grupperne. Den ,,permanentes” udstil- 
lingslokaler kan uden vanskelighed tilknyttes de øvrige udstillingslokaler, og ved de 
helt store udstillinger (Wienerudst. 0.1.) kan anlægget benyttes sammenhængende i 
hele sin udstrækning. Reservetrappen fra sal 8 giver samtidig forbindelse mellem re- 
staurant og den ,,permanente”, en kombination, der i en række fortilfælde har vist 
sig meget fordelagtig. 

Yderligere kan man tænke sig, at sal 8 ved en særlig stor banket, jubilæum eller lignende 
kan benyttes i forbindelse med restauranten som selskabslokale, dansesal etc. 


Indgangsforhold 

Hovedudstillingen nås af kørende publikum fra indgangen på Toldbodvej, hvor der 
kan parkeres. 

Publikum, der ankommer pr. sporvogn, cykle eller til fods kommer ind på udstillings- 
området fra forpladsen gennem ,,portiken" ved den ,,permanente" udstilling, og 
kommer til forhallens indgang langs balustraden med udsigt over udstillingshaven 
mod Kastellet. Denne disposition har sit charmerende forbillede i Charlottenborg, 
hvor man mødes i porten ved Kgs. Nytorv og spadserer gennem Akademiets gård, 
portiken og udstillingsgården til udstillingerne. Det er ligesom en introduktion til 
den oplevelse, man stiler mod. 

Portnerbolig og -loge er placeret sammen med værksted med magasin, modtagelses- 
og fordelingsrum i anlægets østlige ende. Det er vigtigt, at portneren. dagen igennem 
har kontakt med til- og frakørsel af materiel og dettes fordeling i udstillingssalene og 
magasinerne. Ved værkstedet er placeret to atelierer for kunstnere, der måtte ønske at 


Situationsplan I : 5000 ændre, færdiggøre eller reparere arbejder, efter at disse er ankommet til udstilling. 

Montrer, udstillingsrammer, vægelementer m.m. Indgangsbalustraden 


Finn Monies: Udstillingsbygning for kunstindustri. 7i/kendt Akademiets mindre guldmedaille 1952. Detailplan 1: 


104 


250, Inventareksempler x/ 

Inventaret består af følgende hovedelementer: 
Søjler, plader (kraftige til vægelementer, tyndere til møbler), 


møbelvinkeljern, diagonalkryds, billedrammer, standard-lamper 
samt skydeskodder. 


Farver 


| Som en integrerende del af inventar- og modulsystemet må også 


farverne regnes. Inventaret skal ikke males for hver ny udstilling, 
men hovedelementerne forefindes i en farveserie, der er således 
komponeret, at man frit kan kombinere samtlige farver i henhold 
til udstillingens karakter. 

Når en sådan farveserie fastlægges, må man gøre det udfra den 


betragtning, at man behøver to farvegrupper, de aktive og de 
passive. 


i Man opererer normalt med tre farvegrupper: toner, farvetoner 
| og farver. Ved en forenklet farveskala som her,. forenes de to 
i: første til passive og den sidste til aktive farver. De aktive farvers 
| opgave er at optræde på linie med udstillingsmaterialet og farve- 
i, mæssigt supplere helhedsindtrykket med positive farveværdier 
i som en farveoffensiv. De passive farver skal derimod mere defen- 
| sivt underbygge, støtte og accentuere såvel udstillingsmaterialet 
i: som de aktive farver. Samtidig skal farverne oplyse om inventarets 
(| opdeling af rummet i mindre rumenheder. Farverne kan adskille 
i og sammenknytte de af inventaret skabte nye rum og være fuldt 


så væsentlige som rummene selv. Inventarets flade- og linievirk- 


' ninger kan få en række yderst righoldige værdier gennem farverne. 
j De aktive farver i dette projekts farveskala er rød, gul og lyse- 
i blå, medens de passive her er mørkegrøn, mørkeblå, lysegrå, 


hvid og evt. sort. Som hovedregel fastslås, at de aktive farver kun 
i mindre kvanta bør kombineres indbyrdes. 

Inventardetailler 1:5 


Dagsbelysning 

Da anlæggets hovedfunktion er udstilling af kusthåndværk, kunst- 
industri og møbelkunst, er samtlige udstillingssale forsynet med 
sidelys, mere eller mindre suppleret med ovenlys. Grundlaget for 
denne disposition er, at alle tre nævnte udstillingsgrupper ofte 
i lige så høj grad baserer sig på emnets detaille som på dets 
helhed. 

Montrer og udstillingsborde må kunne anbringes direkte ved 
vinduesvægge, og ved møbeludstillinger må køjerne kunne etable- 
res såvel foran vinduesvæggene som langs salenes bagvægge med 
sidelyset suppleret med salenes ovenlys. 

Ved såvel de fornævnte udstillinger som de yderligere ønskede 
»kvalitetsprægede udstillinger”, der kan omfatte en vidtforgrenet 
række emner, kan kravene til dagsbelysning imødekommes ved 
det skydeskoddesystem, der findes i samtlige sale. Ved hjælp af 
dette er det muligt at variere fra lavt- til højtsiddende sidelys, 
såvel som det helt kan afblændes eller fuldt afdækkes. 
Yderligere tænkes udstillingen at være i besiddelse af et antal 
rammer påmonteret ,,plastic-screen”, et meget tyndt, ganske 
fint armeret, hvidligt materiale, der diffunderer lyset og fordeler 
det næsten 100 ?/, homogent fra fladen. Dette skal anvendes, 
hvor man ønsker at udelukke refleks og skyggedannelser fra om- 
givelserne. Samtlige ovenlys udføres foruden med de viste kasette- 
og afskærmningsanordninger, med ,,plyglas””, et dobbeltglas med 
et indlagt glasfiberlag, der såvel forhindrer sol- som stråleopvarm- 
ning, og som yderligere skaber en ganske jævn fordeling af det 
indfaldende dagslys. Hvor ovenlyset ligger uafskærmet mod rum- 
met, vil det om natten ikke virke som et sort hul i loftet, men 
reflektere en del af salens kunstige lys, og derigennem stofligt 
virke som en del af loftsfladen. For de runde ,,Aalto-ovenlys'”s 
vedkommende regnes dog med et vandret skydejalousi, der — som 
et skorstensspjæld — helt kan afblænde hvert enkelt ovenlys og 
muliggøre varierende kombinationer. I sal nr. 3 anbringes en 
kraftig projektør over hvert ovenlys, udvendigt monteret, hvilket 
giver mulighed for at anvende ovenlyset som dybdestråler (ved 
belysning af særlige skulpturer, møbler etc.). 


Kunstig belysning 

Den kunstige belysning er vel nok det emne i udstillingstekniken, 
der er vanskeligst at beherske. Den, der behersker belysningstek- 
niken, må for at gøre ret og skel, til hver en tid være helt ærlig 
mod sig selv og sit publikum. Belysningsteknikeren er en slags 
magiker og kan praktisk talt gøre sort til hvidt. 

Derfor kan der i udstillingslokaler også kun være permanent be- 
lysning som almen belysning, (orienteringsbelysning). Selve det 
lys, der knytter sig til den enkelte udstilling, må planeres påny 
hver gang, ligesom hele den øvrige udstillingsramme. Det er kun 
ved permanent udstillingsmateriale, men med fordel kan lave 
permanent udstillingsbelysning. Som en konsekvens heraf rum- 
mer inventaret nogle typer standardlamper, der kan monteres 
hvorsomhelst i forbindelse med det øvrige inventar, lamper med 
forskellige kegler, og lamper, der giver et jævnt, spredt, diffust 
lys, rørlamper etc. 

I salene 1, 2 og 6 er dagslyset suppleret med ,,Panelite". Panelite 
er en ny belysningsteknisk opfindelse, der giver mulighed for 
en 2-dimensional belysningsform i stedet for den hidtidige 1-di- 
mensionale (punkt, linie), idet Panelite er een jævnt lysende 
flade. Det består af en glasplade med et metalfolie, der elektrisk 
indiceres og i lighed med en glødetråd lyser på grund af varmeud- 
viklingen. Lysintensiteten er aldeles homogen på hele fladen. 
Panelite kan dog endnu fås kun relativt svagt lysende (ca. 10 watt) 
og er derfor blot anvendt som et supplement til dagslyset i skum- 


ringstimerne. 


105 


Modelfotografi 


Udstillingsbygning for kunstindustri 


Tilkendt Akademiets mindre guldmedaille 1952 


Af arkitekt M.A.A. Arne Karlsen 725.91 


Opgaven 

Opgaven var aktuel: at give København den længe savnede bygning for den intime 
udstilling. 

Hovedinitiativet ved opførelsen tænktes lagt i hænderne på Snedkerlaugets Møbel- 
udstilling og Landsforeningen Dansk Kunsthaandværk, men anlægget tænktes end- 
videre at give rum for de mange enkeltkunstnere og mindre sammenslutninger, der 
savner det økonomiske grundlag for at kunne leje sig ind i de bestående, større udstil- 
lingsbygninger. Skulle opgaven tages realistisk, måtte man derfor forestille sig en 
beskeden bygning med beskedne anlægsudgifter og beskeden driftsøkonomi. 


Grunden 

Valget af grund synes rigtigt. Trods arealets vanskelige form ejer det indlysende 
værdier. Ikke alene ved sine nære tilknytning til hovedstadens kunstneriske liv i dets 
forskelligartede udtryksformer, der netop synes at finde sit tyngdepunkt i nabolaget, 
men også ved den smukke beliggenhed i parkbæltet omkring Kastellet i forlængelse 
af Langeliniepromenaden. 

Jeg har fundet det væsentligt at prøve på at trække de spadserendes slentrende strøm 
ind gennem udstillingsanlægget. Udstillingerne får herved kontakt med et gennem- 
snit af Københavns befolkning, og den permanente afdeling for kunstindustri og 
kunsthaandværk får en naturlig lejlighed til at præsentere det bedste inden for disse 
fag for den udenlandske turist. 


Forudsætning 

Bygningernes indbyrdes anbringelse iøvrigt er dikteret af, at jeg har villet fremelske 
et gadebillede ikke alene i husenes opbygning, men også i det liv, der tænkes at ville 
udfolde sig i og mellem bygningerne. (Rent praktisk giver denne form den fordel, 
at anlægget bliver let at overskue. En besøgende vil altid ved at give sig på vej ned ad 
spadserevejen på den hurtigste og mest direkte måde komme frem til den afdeling, 
han søger. En bygning, hvor de forskellige indgange findes i den ydre omkreds, vil 
altid være vanskelig at få overblik over, og indgangene vanskelige at finde). 
Kunstnere med forskelligt temperament og udtryksmåde skal kunne leve og arbejde 
i de enkelte små afdelinger inden for det samme bygningskompleks, de skal for en tid 
eksistere under dette lille bysamfunds krav og dog helt kunne bibeholde og tilmed 
oparbejde deres eget særpræg. Samtidig skal publikum kunne færdes i denne lille- 
verden og opleve den intenst og umiddelbart. De skal ubevidst gennem rammen om 
udstillingsarbejdet opnå den ydre og indre ro og harmoni, der er så væsentlig for, 
at indtryk kan fæstnes for siden at udvikle sig positivt. 


En opgave med en sådan spændvidde kan ikke løses af een mand alene. Det er 

Programmets krav om bibeholdelse af de eksisterende køreveje 
umuliggør en nærmere tilknytning til anlægget omkring Kastel- 
let, ligesom ønsket om at bevare træbevoksningen imødegår 
enhver ændring af terrænforholdene. I grundens nordlige hjørne 
har jeg dog fundet plads tilen forsænket udstillingsgård på det 
areal, hvor restaurantens kælder nu er beliggende. 


Adgangsvejen fører ret op mod centralbygningens rustike gavl- 
flade, løber gennem skyggen under den hævede administrations= 
bygning og forsvinder ned gennem anlægget mellem slyngede, 
lyse mure. De ubrudte murflader på hovedbygningerne giver rig 
lejlighed til vekslende skiltearrangementer. Til venstre stræk- 
ker den permanente udstillings fløj sig ind mod byen. 


Midt i anlægget udvider gaden sig til en lille rektangulær 
plads omgivet af vinduesløse, lave mure. Når hele bygnings= 
komplekset er i brug samlet, anvendes pladsen som udendørs 
udstillingsareal. Hvide solsejl danner — udspændt vandret på 
wirer fra mur til mur — forskydelige skyggefelter. 


I den forsænkede udstillingsgård spænder to ramper i to store 
cirkelslag kredsen ud stigende fra gårdens plan til normal ter- 
rænhøjde. Ved vandringer ad disse ramper — og langs det store 
udstillingsrums indskudte galleri — opstår stadig nye, over- 
raskende synsvinkler ud over det udstillede, snart i højde med, 
snart hævet over arbejderne. 


Inden for den enkelte afdeling kan udstillingsarealet opdeles på 
utallige måder ved hjælp af et system af foldevægge. Sidelys- 
gallerierne kan herved opbygges som sidelyskøjer af forskellig 
bredde og med gangarealerne placeret enten ved indervæggen 
eller ved vinduesvæggen. De ensartede materialer 1 loft, gulv 
og vægge giver rummene et homogent, sluttet præg. 

Indgangen fra Langeliniesiden domineres af et vandretlig- 
gende giltertag af svære brædder. I forbindelse med skærmen 
ud for vinduesvæggene og administrationsbygningens mørke 
underside skyder det et plan ind under de høje træer og giver 
derved arealet karakter af et også i højden begrænset rum. 

umuligt for en enkelt at gøre ret og skel mod alle de muligheder, der foreligger. En 
løsning på vej mod det ideelle kan kun skabes ved et kollektivt samarbejde mellem 
arkitekten og de øvrige implicerede fagfolk, kunstnere og psykologer. 

Husets væsen, dets atmosfære, dets mulighed for inden for sine mure at yde sit til 
en fri, naturlig, kunstnerisk udfoldelse er i første omgang væsentligere end dets facade- 
detailler. 


Forslagets skitser må derfor kun tages som et idéudkast, et forsøg på at danne et 
grundlag for det stort anlagte samarbejde mange folk imellem, der vil være nødven- 
digt den dag, bygningen skal føres ud i virkeligheden. 

I bygningernes ydre og indre har jeg søgt det beskedne. Jeg har modarbejdet en til- 
stræbt opfindsomhed, der båret af et for fremtidens mennesker tilfældigt modepræg 
kunne tage luven fra det udstillede. Rum og materialer er medarbejdende på samme 
måde som en god akkompagnatør støtter solisten. 


Planudformning 

Planen søger at give den enkelte kunstner den størst mulige selvstændighed inden 
for helheden og de bedste muligheder for ved en opdeling af sit areal at opnå netop 
de rumstørrelser, der egner sig for hans opvisning. Anlægget har syv minimumsafde- 
linger, og hver af disse kan udlejes selvstændigt eller i sammenhæng med een eller 
flere af de omkringliggende. Ved en samlet udlejning lukkes anlægget for gennemgå- 
ende trafik, og fløjene forbindes med glasgange sammenstillet af løse elementer, den 
ene under den hævede administrationsbygning, den anden under Langelinieindgan- 
gens lukkede skærmtag. 


Bygningernes ydre udformning 

Bygningernes ydre udformning og indbyrdes størrelsesforhold er betinget af ønsket 
om at skabe en bebyggelse på grunden, der trods det store bebyggede areal under- 
ordner sig den eksisterende træbevoksning, således at indtrykket af træernes højde 
understreges. De enkle bygninger gror ret op af fladen, de står på. Intetsteds søger 
facaderne enerådigt at bemægtige sig synsfeltet, overalt glider de tilbage fra billed- 
planet og søger med lange, bugtede, hvide murlinier ind i perspektivet, ind mellem 
de sorte stammer og alt det grønne. 


Konstruktioner og materialer 

Alle ydermure opføres i groft murværk af gule sten, der vandskures. Tagene dækkes med 
aluminium. Administrationsbygningen beklædes med brede, hugne egeplanker. Spad- 
serevej og gulve belægges med træbrolægning. De bærende jernrørssøjler langs de gen- 
nemgående glasvægge oliemales i friske, springende farver. 

Arne Karlsen: Udstillingsbygning for kunstindustri. 7i/kendt Akademiets mindre guldmedaille 1952. Plan og facade 1: 2000 

:WNormalsnit i udstillingsfløj 


Belysning : Udstillingsfløjene sammenbygges af 
sidelys gallerier og normalkøjer med højtsiddende side- 
lys. De lodrette lysåbninger giver den jævnest fordelte 
belysning på spejlingsfri udstillingsflader, samtidig med 
at konstruktionerne bliver de enklest mulige. Indbyg- 
" gede jalousier muliggør kombinationer mellem en lodret 
og vandret afskærmning. 


' Ved talrige, udenlandske udstillingsbygninger er det 

"naturlige dagslys blevet afløst af en moderne ingeniør- 

'tekniks mange virkemidler på det belysningstekniske 
område, men jeg finder, at det, man stræber at frigøre 

"sig for, nemlig dagslysets vekslende karakter og styrke, 
er af uhyre værdi for rummenes liv og dermed for den be- 
søgendes modtagelighed for nye synsindtryk og mulighed 
for ikke hurtigt at trættes. Vejrligets og solens vandring 
over himlen dagen igennem øger muligheden for, at man 
ved fornyede besøg kan opdage nye før upåagtede skøn- 
hedsværdier. 


For at forskyde skyggevirkningerne og dermed en væ- 
sentlig del af rumindtrykket mindst muligt ved over- 
gangen fra dagslys til kunstigt lys, er den nødvendige 
elektriske standardbelysning i normalkøjerne anbragt 
umiddelbart under vinduesbåndet. 


Administration 


Kastelsgraven 


(7 ( 

Skiftende udstillinger 


Permanent 
udstilling 


Hovedindgang Skiftende udstillinger 


Fagade set fra Langelinieindgang 


Hoveddisposition 

Projektets bygninger er delt i tre hovedgrupper: En administrations- og centralbyg- 
ning, to længer for de skiftende udstillinger samt en fløj for den permanente udstilling. 
Forrest på grunden ud mod Bredgade-Grønningen er den permanente udstilling pla- 
ceret. Gennem store udstillingsvinduer er der udefra indblik til hele rumdybden. De 
spadserende på adgangsvejen går selv i skygge langs den overdækkede gang, medens 
rummene indenfor er direkte belyst gennem højtsiddende vinduer. 

Midt i anlægget er udstillingernes administrationsrum samlet i en hævet bygning med 
direkte trappeforbindelse til begge afdelinger. Den dominerende centralblok rummer 
alle øvrige fællesrum: foredragssal, møderum, bibliotek og restaurant med tilknyttet 
serveringsterrasse. 

Bagest på arealet følger de to længer for de skiftende udstillinger ,,gadens” slyngede 
linier. For ikke at virke dominerende i bebyggelsen er det store udstillingsrum placeret 
i forbindelse med en forsænket udstillingsgård. Magasinrummene ligger tilknyttet en 
underjordisk, tværgående forbindelsesvej med nedkørselsrampe bag udstillingsgården. 
Ingen del af det værdifulde parkareal inddrages til gårdsplads. Af- og pålæsning fore- 
går skjult for publikums øjne og ugeneret af vejrliget. 


Inventar 

Sidelysgallerier opbygges over et montre- og rammesystem efter de menneskelige mål 
og ud fra et hovedelement på 125 x 125 cm. De utallige kombinationsmuligheder mel- 
lem montrer og rammer skulle fremgå af hosstående systemskitse 1 : 100. Hvert enkelt 
montreelement rummer mulighed for gennem en anbringelse vandret, lodret eller skråt 
og i forskellige højder at kunne tjene varierende formål. Antallet af bestanddele er søgt 
begrænset, således at de samme konstruktionsdele indgår i flere montretyper. 

Modelfotografi taget fra syd-vest mod nord-øst. Skorstenene fra Skarrehage molerværk stikker op bag skrænterne 1 nord-vest 


= oOo 
En mineby på Mors 
Tilkendt Akademiets mindre guldmedaille 1951 
Af arkitekt m.a.a. Anne Marie Rubin 
Landskabsformer 
Jeg gik ind til købmanden i Sejerslev for at høre lidt om forhol- 


STEDE 


dene på stedet og for at købe ost og kiks og en øl til frokost, da der 
hverken fandtes en kro eller et konditori på stedet. Da jeg fortalte 
om mit ærinde på Mors, blev han oplivet og sagde, at den første 
nat han tilbragte i Sejerslev — han var ny på stedet — drømte 
han netop, at der var fundet salt og kali på øen, og at der nu 
skulle bygges store byer — ja vist mindst til 2.000 indbyggere. 
Man kunne se, hvordan han drømte videre om dette, og om 
hvordan hans forretning ville blomstre op. 

Og brugsforeningsuddeleren i Ejerslev fortalte om bonden på 
Bisgård, der mente, at der var olie på hans grund: Der var nogle 
steder, hvor jorden var så sært blød dybt ned, og vandet her 
udfor var helt anderledes end andre steder. 

Disse var ikke de eneste. Sådan går man åbenbart og drømmer 
på Mors, drømmer om oliekilder og saltlejer og deraf følgende 
opblomstring og rigdom og også om nye byer. 

Tanken om, at sådan en by kunne opstå på Mors, var altså slet 
ikke helt fremmed for befolkningen. Jeg syntes opgaven blev mere 
virkelighedsnær og kørte ud i landskabet for at lære det at kende 
og finde et sted at placere den mineby, som opgaven omhandler. 
Men resultatet var dårligt. Det store bevægede og frodige land- 
skab indbød ingen steder naturligt til at placere en større by, 
forekom det mig; overalt måtte en by blive som et fremmed- 
element i landskabet, og skulle man endelig anbringe en rigtg 
by, forekom det ligegyldigt, om man anbragte den det ene eller 
det andet sted, for der var intet sted, der indbød mere til det 
end noget andet. Ved en østjydsk fjordby er der ingen tvivl om, 
at byen er anbragt det helt rigtige sted og det eneste rigtige sted ; 
landskabsformer, oplandsforhold, havneforhold etc. bestemmer 
netop i forening byen til at ligge der, hvor den ligger. Det samme 
gælder en sydsjællandsk oplandsby i dens lavning mellem bak- 
kerne etc. 

Markerne er store på Mors. Landskabet er mindre gennemskåret 
af markskel, end det f. eks. er på Sjælland. Dette understreger 
landskabets linier, og de store morænebakkers bløde form bliver 
næsten overvældende frodigt, når markerne om sommeren lægger 
sig hen over dem som et næsten ubrudt tæppe af gyldent korn. 
Går man om sommeren på markvejene langs foden af sådan en 
bakke, synes disse marker at pege lige mod himlen, og kornets 
tunge gule farve set mod den blå himmel er som et stærkt og 
malerisk symbol på øens frugtbarhed. Man har ikke lyst til at 
lægge nogen by her. 

Så er der den lange dalsænkning, der snor sig igennem Nord-Mors 
helt op til Feggeklit. Den lå tidligere hen — med undtagelse af 
lidt tørveskær — som uanvendelig mose; men efter at man gravede 
den lange Hunsøkanal ud til Limfjorden, er arealerne omkring 
Hunsø forvandlede til landbrugsjord, og de lavt liggende arealer 
syd for Hesselbjerg er nu friske, grønne enge, hvor køerne og 
hestene går frit omkring. Dette grønne dalstrøg markerer sig, 
især om sommeren, stærkt i landskabet og giver ligesom en vis 
orden og overskuelighed, en struktuering af landskabet, man 
nødig vil ødelægge med selv en lille bys dominerende profil. 
Da jeg havde kørt rundt 3—4 dage på Mors, havde jeg altså fundet 
ud af, at jeg ikke kunne anbringe en by der. Det blotte hensyn 
til at få så små afstande som muligt til de 3 helt adskilte industri- 
områder var mig for mekanisk et holdepunkt, når det ikke kunne 
bringes i samspil med landskabest skønhed. 

Men forskellige små indtryk gav mig alligevel det, der for mig 
nu forekommer at være løsningen: 

En lille temmelig ny bebyggelse langs foden af Grønhøj, syd for 
Sejerslev, lå smukt i landskabet. Husene var vist ikke særlig 
pæne og temmelig uens, men da de underordnede sig landskabet 
helt;fsårdet smuktfog rigtigt ude 

En gammel smuk have til en gård vendte ud til en vej. Langs 
den anden side af vejen lå almindelig parcelhusbebyggelse. Der 
var karakter og stemning over denne vej.... 

Ved et sving på en mindre vej lå en ældre bebyggelse. Nogle 
simple hvidkalkede længer langs begge sider af vejen, til den ene 
side trykket lidt under en bakke. Vejens drejning gjorde det til 
en lille afsluttet verden med sin egen atmosfære, en lille malerisk 
helhed 

Disse huse tilhørte allesammen arbejderne fra molerværkerne, og 
der kunne nævnes endnu flere sådanne eksempler. 

Her og der, endnu kun sporadisk, kan man ane begyndelsen til 
noget af selvstændig værdi, en antydning af en ,,landskabelig 
bebyggelse", begyndelsen til en større helhed, hvor husene ligger 
trygt i læ af bakkerne, men dog frit i landskabet imellem mar- 
kerne, og hvor det bevægede landskab giver mulighed for utallige 
små variationer. 


Hovedtemaet i den nye by 

Hvorfor kan man ikke lade minebyens kommende befolk- 
ning bo på denne måde, ude imellem markerne i småhuse med 
haver langs de veje, som de alligevel kører ad til og fra deres 
arbejde og med små lokale centre for de daglige fornødenheder? 
Hvorfor skal de alle køre den lange vej helt ind til en by for at 
komme til at ,,bof”, og den næste dag igen hele vejen fra byen ud 
til deres arbejde? Behøver en lille by efterligne de store byer? 
Man kan jo nøjes med kun at samle den del af befolkningen, der 

I bo i lejligheder i en egentlig bymæssig bebyggelse, og her 
acere alle de institutioner og mere specielle butikker etc., som 
”høves til betjening af samtlige 4.000 indbyggere. For mig var 
>tte løsningen, og dette tema er udgangspunktet for arbejdet 
ed opgaven. 

ader man vejene fra industriområderne begynde som rene 
afikveje, og lader man disse ret hurtigt sprede sig ud til en 
zkke mindre boligveje, der så først igen samles til rene trafikveje 
ze inden bycentret, vil man få fordelt strømmen af arbejdere 
i vej til og fra deres arbejde så meget, at færdslen — domineret 
” cyklister og fodgængere — på den enkelte vej kun vil blive 
kaldt lokal trafik; men de enkelte boligveje vil alligevel få et 
idet og mere levende præg — man har mange slags ærinder på 
nne vej — end de rene blinde boligveje eller hårnåleveje eller 
adre lignende vejtyper, der er resultatet af en stærk uddifferen- 
ering af vejfunktionerne, men hvor man samtidig også ligesom 
skærer boligvejene helt fra kontakt med det levende, pulserende 
v. Endvidere vil man få en meget enkelt etapedeling af byens 
dbygning, idet man kan anlægge vejene en for en, efterhånden 
m boligbehovet gør sig gældende. Sådanne småveje kan lægges 
ndskabeligt meget smukt ved foden af bakkerne, og vejprofilet 
an gøres ganske enkelt med de små variationer, som landskabs- 
rmerne og linieføringen indbyder til, blot med en sort asfalteret 
2jbane og brede græsrabatter på begge sider. Og landskabets 
ore linier, de vældige bakkerundinger, horisonten, bevares fri. 
len de enkelte boligveje vil hver danne sin egen lille sluttede 
erden, vejenes kurver vil lukke udsynet og gøre vejrummet 
gesom mere sluttet og intimt; kun enkelte steder må vejen åbne 
g, hvor terrænforhold, udsigt, vendepladser eller lignende gør 
et ønskeligt, eller den kan udvide sig til at danne små torve 
2 padlser, hvor man kan mødes og opholde sig, hvor der er 
oldbaner, og hvor de nødvendige hbutiker, værksteder, fælles- 
askerier, småskoler, aldersrenteboliger, — som dog i byens første 
d kan beboes af enlige — etc. er samlede. Ved Ejerslev sam- 
rbejdes lokalcentret med den eksisterende kirke. Hvor der ikke 
r boligbebyggelse drives jorden fortsat som landbrug, nogle 
f enklaverne mellem boligvejene eventuelt som gartnerier, even- 
1elt som havebrug for byens beboere. Forbindelse mellem 
e forskellige enklaver kan overalt etableres ved markveje. 


Je enkelte haveboligkvarterer med deres 

okale centrer 

n del af befolkningen fra det nærmeste landbrugsopland vil 
rmentlig benytte sig af de fællesgoder, som tilvejebringes med 
en nye bydannelse. Således vil mange landarbejderboliger for- 
entlig efterhånden rykke ind i den nye by. Men også de, der 
liver boende derude, vil kunne gøre brug af butikerne og de 
alles institutioner. De fleste vil formentlig søge ind til bymidten, 
en de, der bor lige i nærheden af de små, lokale centrer, vil 
kkert også gøre brug af disse. Anslår man det nærmeste land- 
rugsoplands befolkning til ca 8—900 personer, og regner man 
ed at noget over halvdelen vil søge ind til bymidten, vil de 
>mmende småcentrer, foruden at betjene den kommende befolk- 
ing, formentlig også komme til at betjene et landbrugsopland 
å 3—400 personer. Den kommende befolkning i haveboligområ- 
erne vil for den nordlige dels vedkommende kunne anslås til 
1. 2000 personer og for den sydøstlige dels vedkommende til 
1. 1400 personer. Regner man med en maksimumsafstand af 
1. 0,5 km til de lokale centrer, vil man sådan som byen er ud- 
rmet have behov for ca. 5 lokalcentrer i den nordlige bydel og 
1. 3 lokalcentrer i den sydlige bydel. Hvert lokalcenter vil her- 
ter komme til at betjene en 450—500 personer, heri includeret 
landets publikum. 

entrerne er placeret, hvor terrænformerne og vejføringerne ind- 


byder til at åbne for små pladser. Det nordøstlige center ved 
boligområdet nord for Hesselbjerg er f. eks. placeret sådan, at 
bakkerundingen går helt ned til det åbne areal og således lukker 
pladsen på denne side, medens bygningerne lukker pladsen til 
de andre sider. Husene omkring pladsen skal være i samme skala 
som den omgivende boligbebyggelse. 


Bymidten 
Bycentret med den koncentrerede etagebebyggelse med de til- 
hørende specialbutiker, udvalgsbutiker, værksteder, banker, 


kontorer, offentlige institutioner etc., som hører til en by med 
475.000 indbyggere, og som placeres sådan, at det ligger kortest 
muligt fra de 3 industriområder, vil med denne byform få en 
intensere bykarakter. Man undgår den bymæssigt ,,døde”' masse 
af småhusområder, som skiller byen fra landet, og som derved 
gør byens grænse mod landet ubestemt og karakterløst. Og man 
får 1 selve byen et mere levende bymæssigt liv. Den vil blive lille 
af udstrækning i forhold til befolkningsmængden. Virksomheder 
og offentlige kontorer, kulturelle institutioner etc. vil kunne ligge 
tæt og overskueligt. Der vil blive et koncentreret liv af hand- 
len og møden hinanden, og om aftenen af besøg i teatret, bio- 
grafen, af møder i studiekredse etc. Om sommeren vil dyrskuer 
og markeder på den store grønning syd for torvet forøge koloriten. 
De mennesker, der vil søge at bo indenfor byens grænser, vil være 
de, der er mest interesserede i at deltage i det bymæssige liv, 
medens de, der har mindre behov herfor, vil kunne leve i et helt 
andet milieu med sin egen karakter og sine egne funktioner. 
Det plane areal syd for Hesselbjerg, som ligger ligesom i ,,fonden” 
af eller som afslutningen på en udløber af den lange dal, der her 
udvider sig til et bredt bækken mellem Hesselbjerg og Sejerslev, 
er velegnet som byområde, og det ligger godt i forhold til de 3 
arbejdssteder. Her placeres bycentret, hvis torv åbner sig mod 
syd mod en stor eng. Fra torvet kan bebyggelsen vokse ud til 
begge sider, mod øst med institutioner i en sydlig række, herefter 
et strøg med forretningsbygninger og mod nord en række værk- 
steder. Vest for torvet kan et kvarter med etageboliger vokse til- 
svarende ud. 


Veje 

Bycentrets beliggenhed i forhold til industriområderne bestem- 
mer de ,,landskabelige" boligvejes linieføring. Eksisterende veje 
indgår i udstrakt grad i dette vejsystem. 

Som hovedforbindelse til Nykøbing Mors og videre ud i verden, 
lægges en facadeløs vej, der fra Feggeklit følger den lange dal- 
sænkning og ved Sdr. Dråby forbinder sig med den nuværende 
vej sydpå. Stikveje fra de tre industriområder kan føre al industri- 
trafik herud uafhængigt af boligvejsystemerne. 


Grønne anlæg 

Den fremherskende vestlige vind brydes stærkt af de stejle skræn- 
ter imod Limflorden, bøjer af og går enten nord eller syd langs 
kysten. Røg og støvplage fra Skarrehage molerværk forekommer 
således slet ikke eller i meget ringe grad. Der påtænkes derfor 
ikke plantet egentlige læplantninger. Efterhånden som byen 
vokser, vil boligvejene selv kunne danne et slags system af læ- 
bælter i landskabet; kun omkring bymidten og langs vejen til 
sportsanlæggene og begravelsespladsen plantes en lille lund af 
blandingsskov. Omkring de lokale boldpladser er det dog måske 
nødvendigt med lidt læplantning. Andre grønne anlæg påtænkes 
ikke; dog foreslås fredning af Feggeklit og af strandengene imod 
vest. Smalle stier, 80—100 cm, som de gamle skole- og kirkestier, 
forbinder bymidten med stranden langs de fredede områder og 
går langs den nye landevej til Nykøbing M. på strækningen mel- 


lem bydannelserne. 


111 


Industriområde Industriområde 


Industriomåder 
Byens første stadie: 


de første veje 


oe ie bliver udbygget 


Detailplan af fuldt udbyggede boligområder 1 :20.000. 

Den viste bydannelse svarer til ca. 4000 indbyggere 


